text: রসায়নে হাইড্রোনিয়াম বলতে ,জলীয় দ্রবণে H3O+ ক্যাটায়নকে  বোঝায়। পানির অণুতে প্রোটন যোগের মাধ্যমে অক্সোনিয়াম জাতীয় আয়ন সৃষ্টি হয় ।যখন একটি আরহেনিয়াস অ্যাসিড পানিতে দ্রবীভূত হয়, তখন তা দ্রবণে পানির অণুর (H2O)এর চারদিকে একটি প্রোটন (H+, একটি ধনাত্মক হাইড্রোজেন আয়ন) দান করে ।
  
  হাইড্রোনিয়াম
  
  pH নির্ধারণ 
  হাইড্রোনিয়াম আয়নের ঘনমাত্রা দ্রবণের pH নির্দেশ করে। হাইড্রোক্সাইড আয়নের ঘনমাত্রা দ্রবণের pOH নির্দেশ করে। পানির অণুসমূহ  (পরস্পরের সাথে বিক্রিয়া করে) বিয়োজিত হয়ে হাইড্রোক্সাইড ও হাইড্রোনিয়াম আয়ন হয়ে নিম্নের সাম্যাবস্হা সৃষ্টি করে :
  
  2H2O ⇌ OH- + H3O+
  
  বিশুদ্ধ পানিতে ,একই সংখ্যক হাইড্রোক্সাইড এবং হাইড্রোনিয়াম আয়ন থাকায় তা একটি নিরপেক্ষ দ্রবণ। ২৫°সেলসিয়াস (৭৭°ফারেনহাইট) তাপমাত্রায় পানির pH এবং pOH উভয়ই ৭। (তাপমাত্রার সাথে সাথে এর পরিবর্তন হয় )। একটি pH এর মান ৭ এর কম হলে তা অম্লীয় এবং ৭ এর বেশি হলে তা ক্ষারীয় দ্রবণে নির্দেশ করে।
  
  নামকরন 
  
  IUPAC এর জৈব রসায়ন নামকরণ প্রথা অনুযায়ী হাইড্রোনিয়াম আয়নের নাম হয় অক্সোনিয়াম ।[১]তবে হাইড্রোক্সোনিয়াম আয়ন হিসাবেও এটা পরিচিত ।তবে IUPAC এর একটি প্রস্তাবে জৈব ও অজৈব রসায়নে যথাক্রমে অক্সোনিয়াম ও অক্সিডানিয়াম নাম ব্যাবহারের কথা বলা হয়েছে ।
  
  গঠন 
  অক্সোনিয়াম আয়ন বলতে যেকোনো ত্রিযোজী অক্সিজেন ক্যাটায়নকে বোঝানো হয়। যেমন ,একটি প্রোটনযুক্ত হাইড্রোক্সিল গ্রুপই একটি অক্সোনিয়াম আয়ন ,কিন্তু তা একটি হাইড্রোনিয়াম আয়ন না ।
  
  O+ এবং N এর একই সংখ্যক ইলেকট্রন থাকায়, H3O+ এবং NH₃ (অ্যামোনিয়া) আইসোইলেক্ট্রনিক বা সমইলেক্ট্রনীয়। উপরের চিত্রানুযায়ী H₃O⁺ আণবিক গঠন ত্রীকোণাকার পিরামিডীয় যার  চূড়ায় থাকে অক্সিজেন পরমাণু। H-O-H বন্ধন কোণ প্রায় ১১৩°. [২] এবং এর ভারকেন্দ্র অক্সিজেন পরমাণুর খুবই কাছাকাছি ,কারণ পিরামিডটির ভূমি তিনটি সর্বসম হাইড্রোজেন পরমাণু দ্বারা গঠিত। H₃O⁺ অণুর গঠনের প্রতিসম গঠন অনুযায়ী এটা C3v পয়েন্ট গ্রুপের অন্তর্গত ,কারণ প্রতিসাম্যতা এবং ডাইপোল মোমেন্ট থাকার কারণে ,আয়নটির ΔJ = ±1 এবং ΔK = 0। পরিবর্তনশীল ডাইপোলটি C-অক্ষ বরাবর থাকে এবং অক্সিজেন পরমাণুর কাছাকাছি ঋণাত্মক চার্জ থাকায়, ডাইপোল মোমেন্টটি ভূমির লম্ব বরাবর শীর্ষে থাকে।
  
  অম্লসমূহ এবং অম্লত্ব 
  হাইড্রোনিয়াম আয়ন এক ধরনের ক্যাটায়ন যা হাইড্রোজেন আয়নর উপস্থিতিতে পানি হতে সৃষ্টি হয়। এই হাইড্রনসমূহ মুক্ত পরিবেশে থাকতে পারে না কারণ এরা পানির সাথে দ্রুত বিক্রিয়া করে আর পানিতে দ্রবীভূত হয়ে যায়। সাধারণত একটি অম্লীয় দ্রাবক হাইড্রন এর উৎস হিসাবে কাজ করে, কিন্তু আয়ন বিশুদ্ধ পানিতেও বিদ্যমান থাকে। পানির, পানির নিজের সাথেই বিক্রিয়া করে হাইড্রোনিয়াম আয়ন সৃষ্টির এই বিশেষ প্রক্রিয়াকেই পানির স্ব-বিয়োজন বলা হয়। সৃষ্ট হাইড্রোনিয়াম আয়নসমূহ অল্প এবং কম সময় টিকে থাকে। pH দ্রবণে উপস্থিত  হাইড্রোনিয়াম এবং হাইড্রোক্সাইড  আয়নের সক্রিয়তার একটি আপেক্ষিক মানদন্ড। অম্লীয় দ্রবণে হাইড্রোনিয়াম অধিক সক্রিয় কারণ এটার অতিরিক্ত প্রোটন সহজে ক্ষারকের সাথে বিক্রিয়া করতে পারে।
  
  হাইড্রোনিয়াম আয়ন অত্যন্ত অম্লীয়। 25 °C তাপমাত্রায় এটার pKa প্রায় 0 .[৩][৪][৫] এটা এতোটাই অ্যাসেডিক যে পানিতে থাকতে পারে(বিযোজিত হবার মতো যথেষ্ট পরিমাণ পানি বিবেচনা করে):যেকোনো শক্তিশালী অম্লই আয়নিত হয় এবং হাইড্রোনিয়াম হতে পানির অণুকে প্রোটনযুক্ত করতে পারে ।হাইড্রোনিয়াম এর অম্লত্ব পানিতে কোনো অম্লের তীব্রতা নির্ণয়ের একটি উপায়: তীব্র অ্যাসিড অবশ্যই হাইড্রোনিয়াম অপেক্ষা অধিক প্রোটনদাতা হবে,তাছাড়া অ্যাসিডের একটি গুরুত্বপূর্ণ অংশ একটি অ-আয়নিত অবস্হায় বিরাজমান থাকবে। তবে হাইড্রোনিয়াম নিরপেক্ষ দ্রবণে  পানির স্ব-বিয়োজন ঘটালেও, অম্লীয় দ্রবণে হাইড্রোনিয়াম আয়ন দ্রবীভূত অ্যাসিডের তুলনায় অধিক ঘনত্বপূর্ণ এবং দীর্ঘস্হায়ী হয়।
  
  pH জলীয় দ্রবণে হাইড্রোনিয়াম আয়নের ঘনত্বের একটি পরিমান হিসাবে চিন্তা করা হয়েছিলো। [৬] বস্তুত সকল মুক্ত প্রোটনই হাইড্রোনিয়াম গঠনের জন্য পানির সাথে দ্রুত বিক্রিয়া করে ;জলীয় দ্রবণের অম্লত্ব আরও সূক্ষভাবে পরিমাণ করা হয় এর হাইড্রোনিয়াম আয়নের ঘনত্ব দ্বারা।অজৈব সংশ্লেষণে, যেমন অ্যাসিড সংশ্লেষণ বিক্রিয়ায়,হাইড্রোনিয়াম আয়ন হাইড্রোজেন আয়ন উভয়ই ব্যাবহৃত হয়। উভয়ের মাঝে কারোরই বিক্রিয়ার ক্রিয়ায় কোনো আলাদা প্রভাব নেই।
  
  দ্রাব্যতা 
  গবেষকরা এখন পর্যন্ত হাইড্রোনিয়াম আয়ন এর পানিতে দ্রাব্যতা সম্পূর্ণভাবে শনাক্ত করতে পারেননি কারণ দ্রাব্যতাকে অনেক ভাবে সংজ্ঞায়িত করা যায়।  একটি বরফ বিন্দু নতি দাড়া নির্ধারন করা হয় ঠান্ডা পানিতে এর দ্রাব্যতা প্রায় H₃O+(H₂O),6:[7] গড়ে প্রত্যেকটি হাইড্রোনিয়াম আয়ন ছয়টি পানির অনু দ্বারা দ্রবীভূত হয় যা অন্যান্য  অনুর সাথে দ্রবীভূত হতে পারে না।
   কিছু জলীয় গঠন একটু বড়: H₃O+(H₂O)₂₀  ম্যাজিক আয়ন সংখ্যা(ম্যাজিক বলার কারণ এর পানির অধিক সংখ্যক অণুর সাথে জলীয় গঠনের স্থায়িত্ব -এটা নিউক্লিয়ার পদার্থবিজ্ঞানে ম্যাজিক শব্দের প্রয়োগের মতো )অবশ্যই হাইড্রোনিয়াম কে একটি দ্বাদশতলকীয় কাঠামোর অন্তর্গত করবে।[৮ ]
  
   যাহোক ,সম্প্রতি এবি ইনিশিও কোয়ান্টাম রসায়ন পদ্ধতিতে আণবিক গতিবিদ্যা সিমুলেশনে দেখা যায় ,গড়ে হাইড্রেটেড প্রোটনসমূহ H₃O⁺(H₂O)₂₀ তলে অবস্থান করে।[৯]
  
   চিত্র:Zundel-cation.JPG
  
   Zundel cation
  
   আরো দুটি সুপরিচিত গঠন হলো জান্ডেল ক্যাটায়ন এবং আইজেন ক্যাটায়ন। আইজেন মিশ্রণের গঠনের H₉O⁺³⁺¹ এর কেন্দ্রে হাইড্রোনিয়াম আয়ন তিনটি পানির অণু দ্বারা দৃঢ় বন্ধনে আবদ্ধ থাকে। [১০]জান্ডেল এর ক্ষেত্রে H₅O⁺² মিশ্রণে দুটি পানির অণু দ্বারা একটি প্রতিসম হাইড্রোজেন বন্ধনে প্রোটনটি শেয়ার হয়। [১১] সাম্প্রতিক গবেষণা হতে জানা যায় উভয় মিশ্রণই আদর্শ হাইড্রোজেন বন্ধনের অপূর্ণতা প্রকাশ করে। [১২]
  
  কঠিন হাইড্রোনিয়াম লবণ
  
  নভমন্ডলীয় মাধ্যমে H3O+
  
  আরো দেখুন
  
  রেফারেন্সসমূহ
  
  অন্যান্য লিঙ্কসমূহ
title: হাইড্রোনিয়াম আয়ন